PATVIRTINTA

Panevėžio kolegijos Akademinės tarybos 2016 m.

kovo 30 d. nutarimu Nr. V4-6,

Panevėžio kolegijos Akademinės tarybos 2017 m. vasario 28 d. nutarimo Nr. V4-2 (redakcija)

2017 m. rugsėjo 20 d. nutarimo Nr. V4-10 (redakcija)

**PANEVĖŽIO KOLEGIJOS TARYBOS NARIŲ RINKIMŲ IR ĮGALIOJIMŲ PASIBAIGIMO TVARKOS APRAŠAS**

**I. BENDROSIOS NUOSTATOS**

1. Panevėžio kolegijos tarybos (toliau - Taryba) narių rinkimų ir įgaliojimų pasibaigimo tvarkos aprašas (toliau – Aprašas) nustato kandidatų į Tarybą nuo Panevėžio kolegijos (toliau – Kolegija) akademinės bendruomenės kėlimo ir rinkimo tvarką, kandidatų iš Kolegijos personalui ir studentams nepriklausančių asmenų atrinkimo, skyrimo tvarką, Tarybos sudėties tvirtinimo ir skelbimo bei Tarybos narių įgaliojimų pasibaigimo nustatytais pagrindais tvarką. Šio Aprašo nuostatos netaikomos 2 (dviems) Tarybos nariams, renkamiems ir atšaukiamiems Panevėžio kolegijos studentų atstovybės nustatyta tvarka.
2. Aprašas parengtas vadovaujantis Lietuvos Respublikos mokslo ir studijų įstatymu, Kolegijos statutu, kitais teisės aktais.
3. Apraše numatytos procedūros vykdomos laikantis šių principų: lygių galimybių, sąžiningumo, skaidrumo, nešališkumo, nediskriminavimo, objektyvumo, teisėtumo.
4. Likus ne mažiau kaip šešiems mėnesiams iki Tarybos kadencijos pabaigos, Akademinės Tarybos pirmininkas inicijuoja naujos Tarybos sudarymą.

**II**. **KOLEGIJOS TARYBOS SUDĖTIS, TARYBOS NARIŲ RINKIMŲ TEISĘ TURINTYS ASMENYS**

1. Taryba sudaroma 5 ( penkių) metų kadencijai iš 9 (devynių) asmenų - Tarybos narių.
2. Taryboje 2 (du) studentų atstovai: 1 (vieną) narį skiria studentų atstovybė savo nustatyta tvarka, jeigu jos nėra, – visuotinis studentų susirinkimas (konferencija), taip pat 1 (vienas) narys, nepriklausantis Kolegijos personalui (Kolegijos dėstytojai, mokslo darbuotojai, kiti tyrėjai, administracija ir kiti darbuotojai) ir studentams, renkamas studentų atstovybės savo nustatyta tvarka.
3. Vadovaujantis šiuo Aprašu renkami 7 (septyni) Tarybos nariai:

7.1. 4 (keturi) Tarybos nariai išrenkami iš kandidatų priklausančių Kolegijos personalui bei atstovaujančių kaip įprastai 7.1.1.,7.1.2.,7.1.3. p. nurodytas studijų krypčių grupes bei įvertinant akademiniuose padaliniuose vykdomų studijų programų skaičių, akademinės bendruomenės narių, išskyrus studentus, skaičių:

7.1.1. Ugdymo mokslų, verslo ir viešosios vadybos, teisės studijų krypčių grupių - 2 (du) atstovai;

7.1.2. Socialinių mokslų, sveikatos mokslų studijų krypčių grupių - 1 (vienas) atstovas;

7.1.3. Inžinerijos mokslų, informatikos mokslų studijų krypčių grupių - 1 (vienas) atstovas.

7.2. 3 (trys) Tarybos nariai išrenkami iš kandidatų – nepriklausančių Kolegijos personalui ar studentams. Šie nariai renkami viešo konkurso būdu, atstovaujant sritis:

7.2.1. Regiono socialinė partnerystė;

7.2.2. Regiono savivalda;

7.2.3. Šalies aukštasis mokslas.

1. Teisę kelti kandidatus į šio Aprašo 7.1 p. nurodytus Tarybos narius ir teisę rinkti šio Aprašo 7.1 punkte nurodytus Tarybos narius, turi kiekvienas Kolegijos akademinės bendruomenės narys, išskyrus studentus, atitinkantis Mokslo ir studijų įstatyme numatytus reikalavimus.
2. 3 (trys) Tarybos nariai, nurodyti 7.2 p. renkami viešo konkurso būdu šio Aprašo IV sk. nustatyta tvarka.
3. Tarybos nariu gali būti nepriekaištingos reputacijos asmuo, turintis žinių bei gebėjimų, padedančių siekti Panevėžio kolegijos strateginių tikslų ir įgyvendinti Panevėžio kolegijos misiją. Nepriekaištingos reputacijos laikomas asmuo, kuris atitinka šiuos kriterijus:
   1. jo elgesys atitinka akademinės etikos vertybes – akademinio sąžiningumo, intelektinės nuosavybės apsaugos principus;
   2. nėra įsiteisėjusiu teismo nuosprendžiu pripažintas padaręs nusikalstamą veiką;
   3. nebuvo atleistas iš tarnybos ar darbo už drausmės pažeidimus;
   4. nepiktnaudžiauja alkoholiu, nevartoja narkotikų, psichotropinių ar toksinių medžiagų.
4. Tarybos nariais negali būti Respublikos Prezidentas, Seimo ir Vyriausybės nariai ir politinio (asmeninio) pasitikėjimo valstybės tarnautojai, taip pat Kolegijos darbuotojai, tiesiogiai pavaldūs Kolegijos direktoriui, bei įstaigų, įmonių ar organizacijų, kuriose aukštoji mokykla visuotiniame dalyvių susirinkime turi ne mažiau kaip 50 procentų visų juridinio asmens dalyvių balsų, vadovai ir jų pavaduotojai. Tarybos nariu negali būti Akademinės tarybos narys.
5. Tarybos nariu tas pats asmuo gali būti ne ilgiau kaip 2 (dvi) kadencijas iš eilės.
6. Tarybos kadencija – 5 metai.

**III. KANDIDATŲ NUO KOLEGIJOS AKADEMINĖS BENDRUOMENĖS KĖLIMAS IR RINKIMAS**

1. Likus ne mažiau kaip 6 (šešiems) mėnesiams iki Tarybos kadencijos pabaigos, Akademinė taryba savo nutarimu viešai paskelbia, kad pradedamas kandidatų į Tarybos narius nuo Kolegijos akademinės bendruomenės kėlimas, nurodant kandidatų į Tarybos narius kėlimo pabaigos laiką ir iškeltų kandidatų į Tarybos narius registravimą.
2. Kandidatus kelti, slaptai balsuoti rinkimų į Tarybos narius metu gali Kolegijos akademinės bendruomenės nariai (dėstytojai, mokslo darbuotojai, kiti tyrėjai ir profesoriai emeritai, kiti darbuotojai, tiesiogiai dalyvaujantys mokslo ir (ar) studijų veikloje), išskyrus studentus. Likus iki kandidatų kėlimo akademiniuose padaliniuose mažiau kaip 3 (trims) darbo dienoms, direktoriaus įsakymu tvirtinamas akademinės bendruomenės narių sąrašas.
3. Kandidatus į Tarybos narius akademinės bendruomenės nariai turi teisę kelti per Akademinės tarybos nustatytą kandidatų į Tarybos narius kėlimo terminą. Kandidatai, įvertinant Aprašo 7.1 p. nurodytus reikalavimus, keliami akademinio padalinio akademinės bendruomenės susirinkime. Savo kandidatūrą susirinkime gali iškelti ir pats kandidatas. Susirinkimas yra laikomas teisėtu, jeigu jame dalyvauja ne mažiau kaip pusė to padalinio akademinės bendruomenės narių. Neįvykus susirinkimui, kitą darbo dieną vykdomas pakartotinis susirinkimas, kuriame kandidatai keliami susirinkime dalyvaujančių akademinio padalinio akademinės bendruomenės narių balsų dauguma.
4. Iškeltas ar savo kandidatūrą iškėlęs asmuo per 3 (tris) darbo dienas nuo Akademinės Tarybos nustatyto kandidatų į Tarybos narius kėlimo termino pabaigos, akademinio padalinio vadovui ar kitam įgaliotam asmeniui privalo pateikti asmens tapatybę patvirtinančio dokumento kopiją bei sutikimą ar prašymą kandidatuoti į Tarybos narius (Priedas Nr. 1), kandidato į Tarybos narius duomenų anketą (Priedas Nr.3), kurioje parašu patvirtina, jog pateikti duomenys teisingi.
5. Akademinio padalinio vadovas ar kitas įgaliotas asmuo per 5 (penkias) darbo dienas nuo 17 p. išvardintų duomenų gavimo sudaro akademiniame padalinyje iškeltų/savo kandidatūrą išsikėlusių kandidatų į Tarybos narius sąrašą bei kandidatų duomenis pateikia akademinio padalinio akademinės bendruomenės nariams rinkimų susirinkimo metu. Kandidatai į Tarybos narius gali atsiimti savo kandidatūras, raštu informavę akademinio padalinio vadovą ar kitą įgaliotą asmenį likus ne mažiau kaip 1 (vienai) darbo dienai iki rinkimų pradžios.
6. Kandidatų nuo kiekvieno akademinio padalinio rinkimas vykdomas tų akademinių padalinių susirinkimuose. Tarybos narių rinkimuose dalyvaujantiems akademinio padalinio akademinės bendruomenės nariams balsavimo biuletenis išduodamas pasirašytinai (balsavimo biuletenio pavyzdys: Priedas Nr. 4). Susirinkimas yra laikomas teisėtu, jeigu jame dalyvauja ne mažiau kaip pusė to padalinio akademinės bendruomenės narių. Kandidatai gali prisistatyti. Jei kandidatai į Tarybos narius neišrenkami pirmajame akademinio padalinio akademinės bendruomenės susirinkime, kitą darbo dieną vykdomas pakartotinis rinkimų susirinkimas, kuriame Tarybos nariai išrenkami balsų dauguma.
7. Akademinio padalinio akademinės bendruomenės nariai, dėl objektyvių priežasčių negalintys dalyvauti rinkimų ar pakartotiniame susirinkime, gali balsuoti iš anksto, 1(vieną) darbo dieną prieš minėtus rinkimus. Išankstinį balsavimą, užtikrinant balsavimo asmeniškumą ir slaptumą, organizuoja ir vykdo akademinio padalinio vadovas ar kitas įgaliotas asmuo. Užklijuotame voke iš anksto balsavusio asmens užpildytas balsavimo biuletenis susirinkimo pradžioje pateikiamas susirinkimo pirmininkui. Vokai su balsavimo biuleteniais atplėšiami skaičiuojant rinkimų metu gautus balsus, iš anksto balsavusiųjų balsai pridedami prie bendro balsų skaičiaus.
8. Kandidatais į Tarybos narius gali būti pripažįstami ne daugiau kaip 2 (du) asmenys, ar 4 (keturi) asmenys, jeigu renkama 2 (du) atstovai, surinkę daugiausia akademinio padalinio akademinės bendruomenės narių, dalyvaujančių rinkimų susirinkime, balsų. Jeigu kandidatai surinko vienodą balsų skaičių ir kandidatų skaičius viršija nustatytą atstovų skaičių, tą pačią dieną organizuojamas pakartotinis balsavimas. Per pakartotinį balsavimą, išrinktu laikomas kandidatas/kandidatai, gavę daugiausia balsų.
9. Kandidatus į Tarybos narius Akademinei tarybai siūlo akademiniai padaliniai (akademinio padalinio vadovas ar kitas įgaliotas asmuo), pateikdami akademinių padalinių rinkimų susirinkimų protokolų išrašus ir Kandidatų anketas. Duomenys pateikiami Akademinės tarybos pirmininkui ar kitam įgaliotam asmeniui per 3 (tris) darbo dienas nuo akademinių padalinių rinkimų susirinkimo dienos. Kandidatai bei jų duomenys registruojami Personalo ir dokumentų valdymo skyriuje.
10. Į Tarybos narius iškelti kandidatai tvirtinami Akademinės tarybos posėdyje, balsuojant už kiekvieną kandidatūrą atskirai Akademinės tarybos darbo reglamente nustatyta tvarka. Kandidatai registruojami Personalo ir dokumentų valdymo skyriuje.
11. Akademinei tarybai kandidato/kandidatų nepatvirtinus, Akademinės tarybos nustatytais terminais gali būti skelbiamas kandidato/kandidatų nuo akademinio padalinio akademinės bendruomenės kėlimas ir rinkimas, laikantis šio Aprašo III sk. nuostatų bei nepažeidžiant Apraše nurodytų reikalavimų.
12. Kandidatų anketos skelbiamos Kolegijos intranete. Visi įregistruoti kandidatai turi teisę skelbti ir papildomą kandidatą pristatančią informaciją Kolegijos intranete.
13. Į Tarybą renkami 4 (keturi) akademinės bendruomenės nariai (išskyrus studentus), iš kandidatų, patvirtintų Akademinės tarybos posėdyje.
14. Tarybos nariai renkami Kolegijos akademinės bendruomenės susirinkime. Rinkimai prasideda ir baigiasi tą pačią dieną. Akademinės bendruomenės susirinkimas yra teisėtas, jei jame dalyvauja ne mažiau kaip pusė visų Kolegijos akademinės bendruomenės narių. Apie susirinkimo laiką, vietą, datą ir darbotvarkę informuoja Kolegijos direktorius ne vėliau kaip 5 (penkias) darbo dienos iki susirinkimo pradžios.
15. Akademinės bendruomenės nariai, dėl objektyvių priežasčių negalintys dalyvauti rinkimų ar pakartotiniame susirinkime, gali balsuoti iš anksto, 1(vieną) darbo dieną iki minėtų rinkimų. Išankstinį balsavimą, užtikrinant balsavimo asmeniškumą ir slaptumą, organizuoja ir vykdo Personalo ir dokumentų valdymo skyriaus vadovas ar kitas įgaliotas asmuo. Užklijuotame voke iš anksto balsavusio asmens užpildytas balsavimo biuletenis susirinkimo pradžioje pateikiamas susirinkimo pirmininkui. Vokai su balsavimo biuleteniais atplėšiami skaičiuojant rinkimų metu gautus balsus, iš anksto balsavusiųjų balsai pridedami prie bendro balsų skaičiaus.
16. Tarybos narių rinkimuose dalyvaujantiems akademinės bendruomenės nariams balsavimo biuletenis išduodamas pasirašytinai (balsavimo biuletenio pavyzdys: Priedas Nr.5). Rinkimuose dalyvaujantys asmenys turi po tiek balsų koks yra renkamas tarybos narių skaičius.
17. Akademinės bendruomenės susirinkimo pradžioje išrenkamas susirinkimo pirmininkas ir balsų skaičiavimo komisija, kurią sudaro 3 (trys) nariai. Prieš balsavimą kandidatai į Tarybą turi teisę prisistatyti.
18. Pasibaigus susirinkimo pirmininko nustatytam rinkimų laikui, balsų skaičiavimo komisija suskaičiuoja balsus ir parengia balsų skaičiavimo komisijos protokolą, kurį pasirašo balsų skaičiavimo komisijos pirmininkas ir šios komisijos nariai. Su Tarybos narių rinkimų rezultatais supažindina balsų skaičiavimo komisijos pirmininkas. Susirinkimo dalyviai patvirtina balsų skaičiavimo komisijos rezultatus.
19. Į Tarybą išrinktais laikomi kandidatai, surinkę daugiausia susirinkimo dalyvių balsų. Jeigu kandidatai surinko vienodą balsų skaičių ir kandidatų skaičius viršija nustatytą atstovų skaičių, tą pačią dieną organizuojamas pakartotinis balsavimas. Per pakartotinį balsavimą, išrinktu laikomas kandidatas/kandidatai, gavę daugiausia balsų.
20. Jei Tarybos nariai neišrenkami pirmajame Kolegijos akademinės bendruomenės susirinkime, ne vėliau kaip per 5 (penkias) darbo dienas vykdomas pakartotinis rinkimų susirinkimas, kuriame Tarybos nariai išrenkami balsų dauguma.
21. Apie į Tarybą išrinktus narius susirinkimo pirmininkas informuoja Akademinės tarybos pirmininką ar kitą įgaliotą asmenį ne vėliau kaip kitą darbo dieną nuo įvykusio rinkimų susirinkimo dienos, pateikiant susirinkimo protokolo išrašą bei balsavimo rezultatus.
22. Apie rinkimų rezultatus (priimtus sprendimus) Akademinės Tarybos pirmininkas ar kitas įgaliotas asmuo per 3 (tris) darbo dienas paskelbia viešai Kolegijos interneto tinklapyje.

**IV. KANDIDATŲ IŠ KOLEGIJOS PERSONALUI IR STUDENTAMS NEPRIKLAUSANČIŲ ASMENŲ RINKIMAS VIEŠO KONKURSO BŪDU**

1. Akademinės tarybos nustatyta tvarka į Tarybą skiriami 3 (trys) Kolegijos personalui ir studentams nepriklausantys nariai. 1(vieną) Kolegijos personalui ir studentams nepriklausantį narį skiria studentų atstovybė savo nustatyta tvarka.
2. Akademinė taryba ne vėliau kaip prieš 20 (dvidešimt) darbo dienų iki numatomų rinkimų skelbia ir organizuoja viešą konkursą, atsižvelgiant į Aprašo 7.2 p. numatytus Kolegijos interesus.
3. Akademinės tarybos skelbime, vadovaujantis Mokslo ir studijų įstatymu, šio Aprašo nuostatomis, nurodomi kandidatams keliami reikalavimai, terminai kandidatūroms teikti ir svarstyti, viešo konkurso į Tarybos narių vietas organizavimas. Skelbimas publikuojamas žiniasklaidoje, Kolegijos interneto tinklalapyje.
4. Kandidatai, pretenduojantys į Kolegijos tarybą, pateikia prašymą kandidatuoti į Tarybos narius (Priedas Nr.2) , asmens tapatybę patvirtinančio dokumento kopiją, kandidato į Tarybos narius duomenų anketą (Priedas Nr.3), kurioje parašu patvirtina, jog pateikti duomenys teisingi. Jei Kandidatą rekomenduoja juridinis asmuo, papildomai pridedama rekomendaciją patvirtinantis dokumentas. Kandidatų duomenys registruojami Personalo ir dokumentų valdymo skyriuje.
5. Skelbime nurodytu laiku Akademinė taryba vykdo viešą konkursą, kurio metu atrenkami kandidatai į Tarybą. Akademinės tarybos posėdžio teisėtumas įvertinamas Akademinės tarybos darbo reglamento nustatyta tvarka. Akademinės tarybos pirmininkas ar kitas įgaliotas asmuo supažindina su pateiktais kandidatų duomenimis.
6. Akademinės tarybos posėdyje, vykdant viešo konkurso procedūras, iš 3 (trijų) asmenų išrenkama balsų skaičiavimo komisija, kuri išduoda balsavimo biuletenius (balsavimo biuletenio pavyzdys: priedas Nr.4), skaičiuoja balsus, skelbia rinkimų rezultatus. Balsų skaičiavimo komisija išsirenka pirmininką.
7. Į Tarybą išrinktais laikomi kandidatai, kurie surenka daugiausia Akademinės tarybos posėdžio dalyvių balsų. Jeigu kandidatai surinko vienodą balsų skaičių ir kandidatų skaičius viršija nustatytą atstovų skaičių, tą pačią dieną organizuojamas pakartotinis balsavimas. Per pakartotinį balsavimą, išrinktu laikomas kandidatas/kandidatai, gavę daugiausia balsų.

**V. KOLEGIJOS TARYBOS NARIŲ SKYRIMAS, KOLEGIJOS TARYBOS SUDĖTIES TVIRTINIMAS, SKELBIMAS**

1. Naujos kadencijos Tarybos nariai turi būti išrinkti likus ne mažiau kaip vienam mėnesiui iki kadenciją baigiančios Tarybos narių įgaliojimų pabaigos.
2. Išrinkus visus naujos kadencijos Tarybos narius, Akademinės Tarybos pirmininkas ar kitas įgaliotas asmuo ne vėliau kaip prieš mėnesį iki Tarybos kadencijos pabaigos, patvirtinus Akademinės tarybos posėdyje narių skyrimą į naujos sudėties Tarybą, paskelbia naujos kadencijos Tarybos sudėtį.
3. Akademinės tarybos pirmininkas ar kitas įgaliotas asmuo organizuoja ir pradeda pirmąjį Tarybos posėdį, į kurį kviečiami Akademinės tarybos nariai ir kiti Kolegijos akademinės bendruomenės atstovai. Pirmasis naujai išrinktos Tarybos posėdis kviečiamas pirmąją dieną po kadenciją baigusios Tarybos įgaliojimų pabaigos. Šio posėdžio metu viešai paskelbiama Tarybos sudėtis, Tarybos nariai pasirašo įsipareigojimą vadovautis Kolegijos ir visuomenės interesais ir sąžiningai atlikti Mokslo ir studijų įstatymo nustatytas funkcijas.

**VI. TARYBOS NARIŲ ĮGALIOJIMŲ PASIBAIGIMO PAGRINDAI**

1. Tarybos nario įgaliojimai pasibaigia:
   1. pasibaigus Tarybos kadencijai;
   2. Tarybos nariui mirus;
   3. Tarybos nariui atsistatydinus;
   4. išbraukus Tarybos narį – studentų atstovą – iš Kolegijos studentų sąrašų ar išdavus profesinio bakalauro diplomą;
   5. pasibaigus Tarybos nario –darbuotojo darbo sutarčiai su Kolegija;
   6. Tarybos narį išrinkusio ar paskyrusio subjekto sprendimu dėl Tarybos nario padaryto nusikaltimo ar baudžiamojo nusižengimo, administracinio teisės pažeidimo, drausminio ar tarnybinio nusižengimo, šiurkštaus Akademinės etikos/etikos kodekso pažeidimo ar kito teisės ar etikos pažeidimo, nederančio su atsakingomis Tarybos nario pareigomis;
   7. Šio Aprašo 47 p. nurodytais pagrindais bei tvarka.
2. Jeigu Tarybos narys netinkamai vykdo Kolegijos Statuto, Tarybos darbo reglamento ar Mokslo ir studijų įstatymo 27 straipsnio 7 dalyje nurodyto įsipareigojimo nustatytas pareigas arba šio įsipareigojimo nepasirašo, Tarybos pirmininkas turi teisę kreiptis į tą narį paskyrusį asmenį su prašymu atšaukti paskirtą narį. Tokiu atveju:
   1. Kiekvienas akademinės bendruomenės narys turi teisę inicijuoti šiuo pagrindu Tarybos nario atšaukimo procedūrą, nurodant argumentus, jeigu tokį jo siūlymą paremia ir patvirtina parašais ne mažiau kaip du trečdaliai asmenų, turinčių teisę dalyvauti Tarybos narių rinkimuose;
   2. Siūlymasdėl Tarybos nario atšaukimo, surinkus ne mažiau kaip du trečdalius akademinės bendruomenės narių parašų, teikiamas Akademinės tarybos pirmininkui ar kitam įgaliotam asmeniui, kuris kartu su Tarybos pirmininku per 5 (penkias) darbo dienas susipažįsta su pateikta informacija;
   3. Akademinės tarybos pirmininkas ar kitas įgaliotas asmuo, Tarybos pirmininkas turi teisę susipažinti su visa surinkta medžiaga, patvirtinančia argumentų atšaukti Tarybos narį, pagrįstumą bei privalo suteikti galimybę galimai atšaukiamam Tarybos nariui pateikti paaiškinimą. Vertinant argumentų atšaukti Tarybos narį pagrįstumą gali būti kviečiami suinteresuotų pusių, administracijos atstovai, ekspertai, konsultuojamasi su specialistais;
   4. Tarybos pirmininkas ir Akademinės tarybos pirmininkas ar kitas įgaliotas asmuo nusprendžia ar reikalavimas atšaukti Tarybos narį yra pagrįstas ir ar surinkta pakankamai akademinės bendruomenės narių parašų. Nusprendus, kad reikalavimai pagrįsti ir yra pakankamai surinkta akademinės bendruomenės narių parašų, per 20 (dvidešimt) kalendorinių dienų nuo siūlymo atšaukti Tarybos narį teikimo Akademinės Tarybos pirmininkui ar kitam įgaliotam asmeniui dienos, Tarybos pirmininkas kreipiasi į Tarybos narį paskyrusį asmenį su prašymu jį atšaukti paskirtą narį;
   5. Per 30 (trisdešimt) kalendorinių dienų nuo kreipimosi dienos inicijuojamas balsavimas dėl Tarybos nario atšaukimo. Balsavimas organizuojamas ir vyksta taikant analogiškas Aprašo III ir IV skirsnyje nurodytas procedūras.
   6. Į Tarybos nario, kurio įgaliojimai pasibaigė, vietą likusiam Tarybos kadencijos laikotarpiui išrenkamas kitas Tarybos narys ta pačia tvarka, kaip ir Tarybos narys, kurio įgaliojimai buvo nutraukti. Naujasis Tarybos narys pareigas pradeda eiti po to, kai apie jo paskyrimą viešai paskelbia Akademinės tarybos pirmininkas ar kitas įgaliotas asmuo ir Tarybos narys pasirašo Mokslo ir studijų įstatymo 27 straipsnio 7 dalyje nurodytą įsipareigojimą.

**VII. BAIGIAMOSIOS NUOSTATOS**

1. Tarybos narių rinkimų tvarkos pažeidimai gal būti skundžiami teisės aktų numatyta tvarka.
2. Šis Aprašas gali būti keičiamas ar pripažįstamas netekusiu galios Akademinės tarybos sprendimu.
3. Visi šiame Apraše neaptarti klausimai sprendžiami Akademinės tarybos posėdyje Akademinės tarybos darbo reglamento nustatyta tvarka.

|  |
| --- |
|  |

Priedas Nr. 1

|  |
| --- |
| (vardas, pavardė) |
| (padalinys, pareigos) |

Akademinio padalinio vadovui ar kitam įgaliotam asmeniui

Tarybai Tarybaitei

**PRAŠYMAS**

**DĖL KANDIDATAVIMO Į PANEVĖŽIO KOLEGIJOS TARYBOS NARIUS**

|  |
| --- |
| (data) |

Panevėžys

|  |
| --- |
|  |
|  |
|  |
|  |
|  |
|  |
|  |

|  |  |  |  |  |
| --- | --- | --- | --- | --- |
|  |  |  |  |  |
| (pareigos) |  | (parašas) |  | (vardas, pavardė) |

Priedas Nr. 2

|  |
| --- |
| (vardas, pavardė) |
| (pareigos) |

Akademinei tarybai

**PRAŠYMAS**

**DĖL DALYVAVIMO VIEŠAME KONKURSE Į PANEVĖŽIO KOLEGIJOS TARYBOS NARIUS**

|  |
| --- |
| (data) |

Panevėžys

|  |
| --- |
|  |
|  |
|  |
|  |
|  |
|  |
|  |

|  |  |  |  |  |
| --- | --- | --- | --- | --- |
|  |  |  |  |  |
| (pareigos) |  | (parašas) |  | (vardas, pavardė) |

Priedas Nr. 3

**KANDIDATO Į PANEVĖŽIO KOLEGIJOS TARYBĄ ANKETA**

|  |  |
| --- | --- |
| Vardas |  |
| Pavardė |  |
| Gimimo data |  |

Kandidatą siūlo (užpildyti atitinkamą eilutę)

|  |  |
| --- | --- |
| Pats fizinis asmuo | Vardas, pavardė, a.k. |
| Kitas fizinis asmuo | Vardas, pavardė, a.k. |
| Juridinis asmuo | Juridinio asmens pavadinimas |
| Kita |  |

1. **Asmeninė informacija**

|  |  |  |  |  |
| --- | --- | --- | --- | --- |
| Adresas susirašinėjimui |  | | | |
| Telefonai | Darbo | Namų | | Mobilusis |
| Elektroninio pašto adresas |  | | | |
| Pagrindinė darbovietė | Pavadinimas | |  | |
| Adresas | |  | |
| Pareigos | |  | |
| Laikotarpis | |  | |

1. **Išsilavinimas**

|  |  |  |  |
| --- | --- | --- | --- |
| Aukštoji mokykla | Pavadinimas | Baigimo metai | Specialybė/kvalifikacinis laipsnis ir (ar) profesinė kvalifikacija |
|  |  |  |
|  |  |  |
| Mokslo laipsnis | Pavadinimas | Suteikimo metai | Mokslo kryptis ir šaka |
|  |  |  |
|  |  |  |
| Užsienio kalbų mokėjimas |  | | |

1. **Darbo patirtis**

|  |  |
| --- | --- |
| Ankstesnės darbovietės (pavadinimas, pareigos) | Laikotarpis |
|  |  |
|  |  |
|  |  |
|  |  |
|  |  |
|  |  |
|  |  |

1. **Patirtis švietimo, kultūros, verslo ar viešojo sektoriaus srityje**

|  |  |
| --- | --- |
| Sritis | Patirtis  (vertingiausi tos veiklos pasiekimai, rezultatai, projektai, darbai ir pan.) |
| Švietimas |  |
| Kultūra |  |
| Verslas |  |
| Viešasis sektorius |  |

1. **Patirtis mokslo ir studijų politikos formavimo, mokslo ir studijų vadybos srityje, vykdant taikomąją mokslinę veiklą**

|  |  |
| --- | --- |
| Sritis | Patirtis (strateginių dokumentų rengimas, ekspertinio ir vadybinio darbo patirtis ir pan.) |
| Mokslo ir studijų politikos formavimas |  |
| Mokslo ir studijų vadyba |  |
| Taikomieji moksliniai tyrimai ir eksperimentinė (socialinė, kultūrinė) plėtra |  |

1. **Dalyvavimas visuomeninėje veikloje**

|  |  |
| --- | --- |
| Visuomeninės veiklos aprašymas | Laikotarpis |
|  |  |
|  |  |
|  |  |

1. **Motyvacija būti Panevėžio kolegijos tarybos nariu**

|  |
| --- |
| Motyvacija (ne daugiau kaip 100 žodžių) |
|  |

1. **Kita svarbi informacija:**

Tvirtinu, kad šioje anketoje pateikta visa informacija yra teisinga:

*(data, kandidato vardas, pavardė, parašas)*

Priedas Nr. 4

**PANEVĖŽIO KOLEGIJOS TARYBOS NARIŲ RINKIMŲ NUO**

**PANEVĖŽIO KOLEGIJOS**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

akademinis padalinys

**AKADEMINĖS BENDRUOMENĖS SLAPTO BALSAVIMO BIULETENIS**

**2017 m. \_\_\_\_\_\_\_\_\_\_\_\_\_\_\_\_\_\_mėn. \_\_\_d.**

(PAVYZDYS)

|  |  |  |
| --- | --- | --- |
| Eil. Nr. | Kandidato vardas, pavardė | Balsavimas |
| UŽ |
|  |  |  |
|  |  |  |
|  |  |  |
|  |  |  |

Pažymėkite ties kandidatais, už kuriuos balsuojate :

|  |  |
| --- | --- |
| **X** | **Žymėjimo pavyzdys** |

Priedas Nr.5

**PANEVĖŽIO KOLEGIJOS TARYBOS NARIŲ RINKIMŲ NUO**

**PANEVĖŽIO KOLEGIJOS AKADEMINĖS BENDRUOMENĖS**

**SLAPTO BALSAVIMO BIULETENIS**

**2017 m. \_\_\_\_\_\_\_\_\_\_\_\_\_\_\_\_\_\_mėn. \_\_\_d.**

(PAVYZDYS)

|  |  |  |
| --- | --- | --- |
| Eil. Nr. | Kandidatai nuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  akademinis padalinys | Balsavimas |
| UŽ |
|  | Kandidato vardas, pavardė |  |
| 1. |  |  |
| 2. |  |  |

Pažymėkite ties 1 (vienu) kandidatu už kurį balsuojate:

|  |  |
| --- | --- |
| **X** | **Žymėjimo pavyzdys** |

|  |  |  |
| --- | --- | --- |
| Eil. Nr. | Kandidatai nuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  akademinis padalinys | Balsavimas |
| UŽ |
|  | Kandidato vardas, pavardė |  |
| 1. |  |  |
| 2. |  |  |

1. Pažymėkite ties 1 (vienu) kandidatu už kurį balsuojate:

|  |  |
| --- | --- |
| **X** | **Žymėjimo pavyzdys** |

|  |  |  |
| --- | --- | --- |
| Eil. Nr. | Kandidatai nuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  akademinis padalinys | Balsavimas |
| UŽ |
|  | Kandidato vardas, pavardė |  |
| 1. |  |  |
| 2. |  |  |
| 3. |  |  |
| 4. |  |  |

1. Pažymėkite ties 2 (dviem ) kandidatais už kuriuos balsuojate:

|  |  |
| --- | --- |
| **X** | **Žymėjimo pavyzdys** |

Priedas Nr. 6

**PANEVĖŽIO KOLEGIJA**

**AKADEMINĖ TARYBA**

**KANDIDATŲ Į PANEVĖŽIO KOLEGIJOS TARYBĄ RINKIMO VIEŠO KONKURSO BŪDU**

**SLAPTO BALSAVIMO BIULETENIS**

(PAVYZDYS)

**2017 m. \_\_\_\_\_\_\_\_\_\_\_\_\_\_\_d.**

|  |  |  |
| --- | --- | --- |
| Eil. Nr. | Kandidato vardas, pavardė | Balsavimas |
| UŽ |
| 1. |  |  |
| 2. |  |  |
| 3..... |  |  |

Pažymėkite ties kandidatais, už kuriuos balsuojate :

|  |  |
| --- | --- |
| **X** | **Žymėjimo pavyzdys** |